**Gordon Douglas «Doug» Jones** (født 4. mai 1954 i Fairfield, Alabama) er en amerikansk jurist og demokratisk politiker, som i desember 2017 vant et spesialvalg til senator for Alabama. Han var senator til 2021.

Jones er den første demokraten som har blitt valgt til USAs senat fra Alabama siden Richard Shelby i 1992. Shelby sitter fortsatt i Senatet, men skiftet parti i 1994.

Biografi
--------

Jones studerte statsvitenskap ved University of Alabama hvor han fikk en bachelor i 1976. I 1979 fikk han en doktorgrad i jus ved Samford University.

Han var assisterende statsadvokat 1980–1984 og deretter jurist hos et advokatfirma i Birmingham i Alabama 1984–1997. Fra 1997 til 2001 var han statsadvokat for det nordlige distriktet i Alabama. Som statsadvokat førte han sak mot to medlemmer av Ku Klux Klan for rollene deres i bombingen av en afroamerikansk baptistkirke i Birmingham i 1963 hvor fire personer ble drept. Han gikk tilbake til jobben som privatpraktiserende advokat i 2001.

USAs senat
----------

Den 12. desember 2017 ble han valgt til senator for Alabama i et spesialvalg for å fylle plassen til Jeff Sessions, som ble utnevnt til justisminister. Han beseiret den republikanske kandidaten Roy Moore, som ble støttet av presidenten Donald Trump, men som ikke var populær blant ledende republikanere i Alabama, etter at Moore hadde blitt utpekt av flere kvinner for seksuell trakassering og overgrep.

Jones ble innsatt den 3. januar 2018 og hans mandatperiode utløp 3. januar 2021. Han etterfølges av republikaneren Tommy Tuberville som vant over Jones i valget i 2020.

Politiske posisjoner
--------------------

Redaksjonen i *The Birmingham News* har beskrevet Jones som en "moderat demokrat". Senator Jones har sagt at folk ikke burde "forvente seg av [ham] å stemme kun for republikanerne eller demokratene". Ifølge FiveThirtyEight, hadde Jones stemt i linje med president Donald Trumps posisjoner 43,2 prosent av tiden.

Jones har blitt beskrevet som en økonomisk populist av *Newsweek*.

### Sosiale spørsmål

I et intervju med *The Birmingham News* sa han at han er i mot flere restriksjoner på abort, og mente at nåværende lover er tilstrekkelige. Jones har også gitt støtte for likekjønnet ekteskap.

Jones støtter noen våpenkontrolltiltak inkludert "strengere bakgrunnskontroller for våpensalg og å heve aldersgrensa for å kjøpe et våpen fra 18 til 21 år.

Privatliv
---------

Doug Jones giftet seg med Louise Jones i desember 1992. Paret har tre barn. Han er medlem i United Methodist Church.

Referanser
----------

1. ↑   bioguide.congress.gov[Hentet fra Wikidata]
2. ↑   www.nytimes.com[Hentet fra Wikidata]
3. ↑  Kevin Sack (24. april 2001). «As Church Bombing Trial Begins in Birmingham, the City's Past Is Very Much Present». The New York Times. Besøkt 18. mars 2019.
4. ↑  David Weigel og Sean Sullivan (3. januar 2018):«Doug Jones is sworn in, shrinking GOP Senate majority».
5. ↑  Democrat Doug Jones loses Alabama Senate seat to Republican Tommy Tuberville. CNN. Besøkt 6. november 2020.
6. ↑  AL.com (19. november 2017): Our view: Alabama voters most reject Roy Moore; we endorse Doug Jones for U.S. Senate. *The Birmingham News*
7. ↑  Susan Jones (18. desember 2017). «Senator-Elect Doug Jones: 'Don't Expect Me to Vote Solidly for Republicans or Democrats'». *CNS News*.
8. ↑  Tracking Congress Inn The Age Of Trump. *FiveThirtyEight*
9. ↑   .  Manglende eller tom `|tittel=` (hjelp)
10. ↑  Paul Gattis (2. november 2017). «Doug Jones speaks on abortion issue, wants 'to be clear' on where he stands». al.com.
11. ↑  Eric Bradner (27. november 2017). «Where Doug Jones stands on the issues». CNN.
12. ↑  Griffin Connolly (5. mars 2018). «Alabama Ready for More Gun Control, Sen. Doug Jones Says».
13. ↑  Jones, Doug. «Meet Doug Jones». Doug Jones for Senate. Arkivert fra originalen 12. desember 2017. Besøkt 12. desember 2017.
14. ↑  Greg Garrison (28. september 2017). «Son of a steelworker, Doug Jones works to connect with Alabama voters». AL.com.

Eksterne lenker
---------------

* Offisielt nettsted Rediger på Wikidata

* (en) Doug Jones (politician) – kategori av bilder, video eller lyd på Commons Rediger på Wikidata
* (en) Doug Jones hos Amerikas forente staters kongress' biografiske kartotek Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** US Congress **·** BBC Things
 |